Indima edlalwa abantu abadala ezimpilweni zabantu abasakhula _ The Ulwazi Programme
Umuntu obizwa ngensizwa umuntu wesilisa osengena esigabeni sobudala kodwa ongakaganwa. Uma insizwa isizothatha umakoti ibimthatha esigodini sangakubo ngokusizwa nangokulekelwa umndeni wayo. Lokhu babekwenza ngoba babesuke beyazi intombi ngendlela esuke ikhuliswe ngayo nokuthi iphuma emzini onjani. Abantu bakudala babekwazisa ukuthi uma bezele izinsizwa kusho ukuthi umuzi uzokhula kuthi abazele izintombi babazi ukuthi bazothola izinkomo eziningi. Kwakubalulekile ukuthi umnumzane uma sekufika izinkomo ekhaya akwazi ukuthi azabe ngendlela efanele kumadodana akhe ukuze kungabikhona umsindo.
Insizwa yayikhulunyelwa abazali bayo ngokubona ukuthi intombi yakwabani ikhuthele noma iyigagu, izithobile noma izothile futhi inenhlonipho. Ogogo bona bebenesiphiwo sokuyibuka ihambela kude intombi, bebheka umzimba wayo, ukunyathela, nokukhuluma uma ikhuluma nomuntu omdala, bebekwazi nokusho ukuthi uyozala izingane zabafana eziningi, noma abantwana abaningi noma cha. Okunye ababekubheka izinsumpa ezincane ebusweni ebeziyizimpawu zokuthi intombi izothola abafana, beziphela ngokubathola labobantwana. Ezweni sekuthulekile phakathi kwamabili,
Phakathi ezindongeni zendlu yokuzikhulula,
Zibuye zingidle lezi zinto zomhlaba,
Sekuba ukuyikhumbula imiyalo yakhe.
Nabo abasangiboni ukuthi yimi lona,
Namhlanje endlini yokuzikhulula ngichama igazi,
Umzimba wami ugawuleka amalunga ngamalunga,
Iyangidla lento ngaphakathi.